सारा अलाका ओह्दे उप्पर मान करदा ऐ। निक्के थमां लेइयै बड्डे तोड़ी सब्बै ओह्दे कोला इयै मेद करदे न जे ओह् अलाके दी शान बकरार रखदे होई बड्डी माल्ली दा घोल जित्तै ते अपने अलाके दे लोकें दा सिर म्हेशां उच्चा रक्खै। ते लोकें दे बश्वास गी सूरमे ने झूठे पौन देना ते दूर कदें हिल्लन बी नेईं दित्ता ते लोकें दे इस बश्वास गी कैम रक्खने आस्तै उसी केह्-केह् नेईं करना पेआ, एह् छड़ा उयै जानदा ऐ, होर कोई बी नेईं।